Den første moderne ferjeruten var Vestnes-Åndalsnes opprettet av i 1922 med M/F «Bilfærgen», som var opprinnelig et nybygd skøyteskrog som ble kjøpt før ferdigstillelsen og ombygd for frakt av bil og passasjerer. Den var 64 fot lang på 33 brt., som skilt seg lite fra en skøyte med et dekkshus akterut og oppreist baug forut. Byggingen og driften av bilfergen som er startpunktet for den norske fjordfergen, var basert på innhøstede erfaringer fra som allerede i året 1920 hadde prøvedrift med et leid fiskefartøy. Det hadde vist seg at lossing av biler var vanskelig med høy risiko for uhensiktsmessige skader på kjøretøy og fartøy. Styreformann Anton Gjørven i fergeselskapet konstruerte det første kjente fergeleiet for trygg overføring av biler fra ferjen på land. Det besto av en balansebro som løftes og senkes ved hjelp av håndkraft via taljer. Bilfergen som festes med ferjeleiet, hadde flyttbare rekker og skansekledning for å føre opptil tre biler om bord fra siden.